Monarchie

Dr Begriff **Monarchii** stammt vom griechische  *(monarchía)* ab, wo sich us de Wörter μόνος (*monos* = „ein“) und  (*archein* = „herrsche“) zsämmesetzt, und bedütet „Eleiherrschaft“. Er bezeichnet e Staats- bzw. Regierigsform, wo e Monarch oder e Monarchin s Amt vom Staatsoberhaupt usüebt, und bildet so s Gegestück zur Republik. 

D Machtbefuegniss vom Monarch chönne je noch dr Form vo dr Monarchii variiere: S Spektrum goht vo fast keine (*parlamentarischi Monarchii,* z.&nbsp;B. aktuell z England und i fascht allne andere europäische Staate) über di vonere Verfassig begränzti (*[[Konstitutionelle Monarchie|konstitutionelli Monarchii]],* z.&nbsp;B. aktuell z Marokko) bis zur uneigschränkte politische Macht (*[[Absolutismus|absoluti Monarchii]],* z.&nbsp;B. aktuell de Vatikan oder Saudi-Arabie).

D Merkmol vo dr **konstitutionelle Monarchii,** wie si in Europa s ersche Mol bi der französische Revolution 1789 und denn im 19. Johrhundert verbreitet (z.&nbsp;B. z Preusse) inschtalliert worde isch, isch zum erschte e Verfassig mit Grundrecht vo dr Bevölkerig, zum zweite e Parlamänt, wo bi de Gsetz mitredt, und zum dritte, dass d Regierig vom Monarch abhanget, nüd vo dr Parlamäntsmehrheit. I dr **parlamäntarische Monarchii,** wie si hüt z Europa d Norm isch, isch d Regierig im Underschid zur konstitutionelle Monarchii vo dr Mehrheit im Parlamänt – und dadrmit indiräkt vom Volch – abhängig, nüme vom Monarch.

Zuesätzlig wird zwüsche Erbmonarchii, wo dr Herrscher dur d Erbfolg bestimmt wird, und Wahlmonarchii, wo dr Monarch in ere Wahl meistens für s Läbe gwehlt wird. In Erbmonarchie wird dr Herrschafts-Aaspruch vom Staatsoberhaupt im Allgemeine uf e göttligi Bestimmig zrugggfüehrt. Au e Verehrig als eigeständigi Gottheit oder Person mit göttlichem Ursprung isch möglig (sehr verbreitet in antike Riich, z.&nbsp;B. im alten Ägypte oder im Römische Riich, aber au in neuerer Zit, z.&nbsp;B. im Kaiserriich China oder bis noch em Zweite Wältchrieg z Japan).

D Staatstheorii beziehigswiis -ideologii, wo d Monarchii rächtfertigt,  isch dr Monarchismus oder au Royalismus. En Aahänger vo dr Monarchii wird als Monarchist oder Royalist bezeichnet, e Gegner as Republikaner, Monarchomach, oder au Antimonarchist.

Hütt stoht nümme der Underschid *Republik* („demokratisch“) gäge *Monarchii* („undemokratisch“) im Zäntrum vo dr Underscheidig, sondern *Demokratii* gäge *autoritäre Staat&nbsp;/ Diktatur*. E Monarchii chan also demokratisch (Ängland) oder autoritär (Saudiarabie) sii, gnau wie au e Republik demokratisch (Dütschland) oder autoritär (Wiissrussland) cha sii.

## Literatur
* Horst Dreitzel: *Monarchiebegriffe in der Fürstengesellschaft. Semantik und Theorie der Einherrschaft in Deutschland von der Reformation bis zum Vormärz*. 2&nbsp;Bänd. Böhlau, Köln u.&nbsp;a. 1991, ISBN 3-412-22788-9.
* Hartmut Fähndrich (Hrsg.): *Vererbte Macht. Monarchien und Dynastien in der arabischen Welt*. Campus, Frankfurt am Main und New York 2005, ISBN 3-593-37733-0.
* Tobias Friske: *Staatsform Monarchie. Was unterscheidet eine Monarchie heute noch von einer Republik?*. Magisterarbeit (überarbeitete Fassung), Universität Freiburg 2007 (Volltext).
* Pierre Miquel: *Europas letzte Könige. Die Monarchie im 20. Jahrhundert*. DVA, Stuttgart 1994, ISBN 3-421-06692-2 (zuletzt: Albatros, Düsseldorf 2005, ISBN 3-491-96149-1).
* Tobias Opelland: *Die europäische Monarchie. Ihre Entstehung, Entwicklung und Zukunft*. Merus, Hamburg 2007, ISBN 978-3-939519-52-2.
* Gisela Riescher/Alexander Thumfart, *Monarchien*, Nomos, Baden-Baden 2008, ISBN 978-3-8329-3827-7.
* Hans Boldt (Hrsg.): *Reich und Länder. Texte zur deutschen Verfassungsgeschichte*.